Bolestivá menštruácia
Dobrý deň, mam predpísaný algifen od gyn., mozem k tomu kombinovať nospu/buscopan? Niekedy som brala flector ale mi robil veľmi zle na žalúdok :(
Dobrý deň
Ďakujeme za Vašu otázku
Pri súčasnom užívaní liekov Algifen/Algifen Neo s liekmi No-Spa/Buscopan bola pozorovaná stredne závažná interakcia, pri ktorej môže byť zvýšený účinok uvedených liekov a ich nežiadúcich účinkov. Z toho dôvodu uvedenú kombináciou liekov neodporúčam. Liek Algifen nie je vhodné kombinovať s inými liekmi na zmiernenie bolesti pri menštruácií.
Pri bolestivej menštruácií je vhodná kombinácia liekov s obsahom účinnej látky
paracetamol
alebo
ibuprofén
v kombinácií s liekom Buscopan alebo NO-SPA. Lieky Buscopan a No-SPA majú spazmolytický účinok a uvoľňujú svalstvo vnútorných orgánov, a tým zmierňujú bolesť a kŕče (kŕčové kontrakcie). Na trhu je dostupná kombinácia 2 liečiv paracetamol – analgetikum (proti bolesti) a butylskopolamínium-bromid – spazmolytikum (liek proti kŕčom) v lieku
Panadol FEMINA
. Liek sa používa sa na úľavu pri menštruačných bolestiach a kŕčoch..
Prajem pekný zvyšok dňa
S pozdravom, PharmDr. Lucia Kubáňová